U-I-99/94
Datum: 1994-11-17T00:00:00.000+01:00
ecli: ECLI:SI:USRS:1994:U.I.99.94
vrsta: podzakonski akt
zadeva: ocena ustavnosti in zakonitosti predpisov in drugih splošnih aktov
objavljeno: OdlUS III, 127 | 17.11.1994
dokument: US17301
akt: Odlok o prehodu sovražnikovega imetja v državno svojino, o državnem upravljanju imetja odsotnih oseb in o zasegi imetja, ki so ga okupatorske oblasti prisilno odtujile (Ur. list DFJ, št. 2/45)
resitev: zavrženje
izrek: Poudba za začetek postopka za oceno ustavnosti izpodbijanega odloka se zavrže.
stavek: Ustavno sodišče ni pristojno za oceno ustavnosti predpisa, ki je odredil zaplembo premoženja nemške narodnosti, ker je ta prenehal veljati 14/10-1946 in zato ni postal del veljavnega prava Republike Slovenije.
odlocitev: sklep
geslo: Nepristojnost ustavnega sodišča za oceno predpisa, ki je prenehal veljati in ni del veljavnega prava Republike Slovenije. Zaplemba premoženja osebam nemške narodnosti.
podlaga: Ustava, 14. čl.
Zakon o denacionalizaciji (ZDen), 20. tč. 3. čl.
Zakon o Ustavnem sodišču RS (ZUstS), 21. čl.
vlagatelj: Peter Krisper, Ljubljana
datum_vloge: 1994-05-10T22:00:00.000Z
datum_odlocitve: 1994-11-16T23:00:00.000Z

# U-I-99/94-4

# 17/11-1994

## S K L E P

Ustavno sodišče je v postopku za preizkus pobude Petra Krisperja iz Ljubljane na seji dne 17/11- 1994

### s k l e n i l o :

Pobuda za začetek postopka za oceno ustavnosti Odloka o prehodu sovražnikovega imetja v državno svojino, o državnem upravljanju imetja odsotnih oseb in o zasegi imetja, ki so ga okupatorske oblasti prisilno odtujile (Uradni list DFJ, št. 2/45), se zavrže.

### O b r a z l o ž i t e v

Pobudnik spodbija 1. člen v izreku tega sklepa navedenega odloka, ki je v drugi točki odredil zaplembo premoženja osebam nemške narodnosti, ker meni, da so določbe tega člena v neskladju z Ustavo, zlasti z njenim 14. členom.

Spodbijani odlok je prenehal veljati 14. avgusta 1946 (Uradni list FLRJ, št. 63/46) in zato ni postal del veljavnega prava Republike Slovenije. Zato Ustavno sodišče ni pristojno za presojo njegove skladnosti z Ustavo. Vračanje premoženja, ki je bilo zaplenjeno na podlagi tega odloka, pa je uredil Zakon o denacionalizaciji (Uradni list RS, št. 27/92 in 31/93), ki je v 20. točki 3. člena kot pravno podlago za uveljavljanje denacionalizacije navedel tudi spodbijani odlok. Ustavno sodišče je zato pobudo zavrglo.

Ustavno sodišče je sprejelo ta sklep na podlagi 21. člena Zakona o Ustavnem sodišču (Uradni list RS, št. 15/94) v zvezi s 6. členom tega zakona v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez šinkovec, dr. Lovro šturm, Franc Testen in dr. Lojze Ude. Sklep je sprejelo s sedmimi glasovi proti enemu. Proti je glasoval sodnik šturm.

dr. Tone Jerovšek